ফাফ দু প্লেসিস
ফ্রাঙ্কোইজ "ফাফ" দু প্লেসিস (/ˈduːplɛsi/ DOO-pless-ee; ইংরেজি: Francois "Faf" du Plessis; জন্ম: ১৩ জুলাই, ১৯৮৪) দক্ষিণ আফ্রিকায় জন্মগ্রহণকারী ক্রিকেটার। দক্ষিণ আফ্রিকা জাতীয় ক্রিকেট দলের অন্যতম সদস্য হিসেবে তিনি আন্তর্জাতিক পর্যায়ে অনেকগুলো ক্রিকেট খেলায় অংশগ্রহণ করেছেন। নিউজিল্যান্ড জাতীয় ক্রিকেট দলের বিপক্ষে টুয়েন্টি২০ সিরিজে তাকে অধিনায়কত্ব প্রদানের কথা ঘোষণা করা হয়। পরবর্তীতে ফেব্রুয়ারি, ২০১৩ তারিখে টুয়েন্টি২০ আন্তর্জাতিকে পূর্ণাঙ্গ অধিনায়করূপে মনোনয়ন দেয়া হয়। ক্রিকেট খেলায় অল-রাউন্ডার হিসেবে ডান হাতে ব্যাটিংয়ের পাশাপাশি লেগ স্পিন বোলিং করেন।